கேள்வி: நாகபந்தம் பற்றி விளக்கவும்.
பதில்: நாக பந்தம் என்பது ஓவியப்பா வகைகளில் ஒன்று. ஓவியப் பாவினைச் சித்திரக்கவி என்பர். ''நாகப்பிணை'' என இதனைத் தனித்தமிழ்ச் சொற்களால் குறிப்பிடலாம். 2, 4, 8 என நாகப்பாம்புகள் ஒன்றோடொன்று பின்னிக்கொண்டிருப்பது போலப் படம் வரையப்படும். பாடல் ஒன்றின் எழுத்துக்கள் நாகங்களின் தலையிலிருந்து வால் வரையில் உள்ள கட்டங்களில் எழுதப்பட்டிருக்கும். எந்த நாகத்தின் தலையிலிருந்து படித்தாலும் அதே பாடல் வரும்படி பாடலின் அமைப்பு இருக்கும். சொல்வளம் மிக்கவர் இதனைப் பாடுவார். *ஒற்றைநாக பந்தம் (ஒரு நாகம் 2, 3, 4 இடங்களில் இணைப்பு வரும்படி வரையப்பட்ட படத்தில் அமையும் பாடல்) *இரட்டைநாக பந்தம் *முந்நாக மந்தம் *நானாக பந்தம் *எண்ணாக பந்தம் (அட்டநாக பந்தம்) பகுப்பு:கவிதை